
REFERAT
Privind participarea Consiliului Local în calitate de coorganizator al manifestării „Festivalul Utopii Contemporane” organizate de Centrul de Cercetare al Artelor Vizuale din cadrul Facultăţii de Arte a Universităţii de Vest
Referitor la solicitarea nr. SC2005-  007824/ 26.04.2005 a Centrului de Cercetare al Artelor Vizuale din cadrul Facultăţii de Arte a Universităţii de Vest privind proiectul „Festivalul Utopii Contemporane”, ce se va desfăşura în perioada septembrie- octombrie 2005
Prima ediţie a „Festivalului Utopii Contemporane”  are ca temă ecologismul etic şi îşi vizează creaţia şi aspiraţiile tinerilor artişti, oferta educaţională şi strategiile de penetrare pe piaţa de artă şi în zonele de modelare a experienţei sociale. Proiectul se va ocupa de două sectoare distincte: cercetare şi promovarea publică a propunerilor tinerilor artişti, concretizată într-un festival. Partea de cercetare va investiga şi analiza oferta educaţională a instituţiilor de învăţământ artistic, va realiza studii asupra activităţii fundaţiilor şi asociaţilor în configurarea culturii autohtone, iar la final va publica concluziile într-un material de interes public. Festivalul va avea loc pe parcursul a 5 zile şi va consta în expoziţii deschise şi simpozioane.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 80.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

